 Gudoomiye Saleebaan oo shalay la hadlay warbaahinta ayaa soo jeediyey in eedaymaha musuq masuqa la xidhiidha laga daayo wasiiradii hore ee xukuumadii madaxweyne Siilaanyo waxaanu yidhi Baabuur ayaa maqan, baabuur ayaa la soo qabtay kuma camal falo, haddii wax lala baxsanayo waxaynu u leenahay hayado sharci ah laakiin wasiirradii hore halaga daayo dacaayada iyo dhaleecaynta, wasiiradaas hore way soo shaqeeyaan oo waa halgameen ee hala daayo, baabuur xun oo qordhash ah maxay ku falayaan, waxa qaranka u yaala ayaa ka badan, haday la baxsadaan soo waxooda qaaddan mayno, markaa waxay ila tahay kuwaas aynu duco raacino way shaqeeyeene, kuwan cusub ee hada bilaabayna aynu sugno. 